Cloud365 Domains

Domainek kezdeti konfigurálása
Két szabálynak kell megfelelni:
 * az Office365 csak olyan domaineken szolgáltat, amelyet az intézmény előtte az adminisztrációs felületen validált
 * az EduID365 portálon a használt domaineket fel kell venni a portál adminisztrációs felületén. Ennek a lépésnek az Office365 Admin felületen történő beállítása után, ám az első felhasználó belépése előtt meg kell történnie.

Az Office365 alapértelmezetten azt gondolja, hogy az intézmény az adott domain e-mail szolgáltatását is az Office365-re bízza. Amennyiben ez nincs így (márpedig gyakran nincs) az alábbiakat kell tenni:
 * természetesen nem szabad átállítani a domainhez tartozó MX rekordokat olyan módon, ahogyan a domain beállítási segédlet javasolná;
 * a validált domainek beállításait módosítani kell

Aldomainek utólagos konfigurálása
Miután az eduID Cloud 365 konfigurálta a fő domaint, újabb domainek hozzáadása már csak PowerShell használatával lehetséges.

Ehhez első lépésként konfigurálni kell egy PowerShell kapcsolatot a hivatkozott leírás szerint. Ezután a következő paranccsal adhatjuk hozzá a domaint: New-MsolDomain -Name {subdomain}.domain.hu -Authentication Federated

Ezután a lépés után a Cloud 365 portálon is hozzá kell adni az új aldomaint.

A felhasználók domainje
Az alábbi ábra azt mutatja be, hogy a rendszer egyes komponensei milyen adatok alapján dolgoznak:



Office 365
Az Office 365 két attribútumot kaphat:
 * ImmutableID: ez egy UUID formátumú azonosító, amelyet az eduPersonPrincipalName attribútumból kell generálni MD5 hash használatával
 * IDPEmail: olvasható azonosító, valamint a felhős levelezésben használt e-mail cím

EduID Cloud 365
A portál az alábbi attribútumokat várja:
 * EduPersonPrincipalName: állandó azonosító, amelyből a portál az előző szakaszban leírt módszerrel állítja elő az ImmutableID értékét
 * eduPersonScopedAffiliation: a felhasználó intézményhez való viszonya; ettől függ az elérhető licencek köre
 * displayName: a felhasználó megjelenített neve
 * mail
 * az az e-mail cím, amelyre a portál a használathoz szükséges értesítéseket küldi (pl. ha a felhasználónak a licencek megtartásához újból be kell jelentkeznie)
 * amennyiben nem érkezik az opcionális IDPEmail attribútum, akkor ez alapján generálja az Office365 számára ezt az értéket
 * (opcionális) schacExpiryDate: a felhasználó licenceinek lejárati ideje
 * (opcionális) IDPEmail: amennyiben az Office365-ben használt e-mail azonosító és az értesítési cím eltér, ebben az attribútumban lehet megadni az Office365-ben használt címet. Ennek domain részére az előző szakaszban kiemelt megjegyzés vonatkozik.